પછી મારી નોકરી બદલાણી ખુબ આરામ ખુબ પગાર ખુબ વેકેશન અને ખુબ બુદ્ધીનો ઉપયોગ કરવાનું કામ મળ્યું .અને હોલી જેવી મહેનતુ છોકરી મને મદદ કરતા હોવાથી મને તો બાપુ જલસો થઇ ગયો . સમય મળ્યે હું કૈક લખતો વાંચતો . ફેંકવા જેવા કાગળો માંથી મારા પોતાના માટે નોટ બુક બનાવતો કવર બનાવતો ,એક વખત શેઠ આવા કામ કરતા જોઈ ગયા મને પૂછ્યું શું કરો છો મેં કીધું નકામા કાગળો જે પ્રિન્ટ માટે હોય પણ બહુ સારી જાતના કાગળો હોય .એનો હું મારા માટે ઉપયોગમાં લઉં છું . શેઠ બોલ્યા આવી નક્કામી વસ્તુને કામમાં લેવાની આવડત હોવાથી અહી ઇન્ડીયન લોકો લહેર થી રહે છે .